आज इन सभी पर संकट मंडरा रहे हैं। ऐसे में हम सभी का दायित्व है कि सनातन धर्म की रक्षा को आगे आएं। स्वामी वासुदेवानंद के नायर देवी धाम पर पहुंचते ही आचार्य संतोष की अगुवाई में देवव्रत, सुनील, संजय, नवीन, प्रशांत श्यामू, इन्द्रापति आदि 74 आचार्यो ने वेद मंत्रों के साथ स्वागत किया। प्रमुख यजमान अभय प्रताप सिंह (पप्पन), सुनील त्रिपाठी ने आरती उतारी। इसके पहले आचार्य देवव्रत की अगुवाई में वाहनों के काफिले के साथ लालगोपालगंज में अगवानी कर धाम तक जयकारे के बीच उन्हें लाया गया।